SCC ช้างติดหล่ม.!
เป็นสถิติที่ “ไม่น่าจดจำ” แถมต้อง “เจ็บใจ” กรณีราคาหุ้นบริษัท ปูนซิเมนต์ไทย จำกัด (มหาชน) หรือ SCC ที่ทำสถิติรอบ 1 สัปดาห์ติดลบ 6% รอบ 1 เดือนติดลบ 15% และรอบ 3 เดือนติดลบ 18% ที่สำคัญราคาหุ้นรูดลงทำสถิตินิวโลว์รอบ 8 ปี 4 เดือน ลงมาอยู่ที่ 372 บาท จากเคยเป็นหุ้นที่เล่นกันระดับ 450-500 บาท
10 ต.ค. 2562

สำนักข่าวรัชดา
เป็นสถิติที่ “ไม่น่าจดจำ” แถมต้อง “เจ็บใจ” กรณีราคาหุ้นบริษัท ปูนซิเมนต์ไทย จำกัด (มหาชน) หรือ SCC ที่ทำสถิติรอบ 1 สัปดาห์ติดลบ 6% รอบ 1 เดือนติดลบ 15% และรอบ 3 เดือนติดลบ 18% ที่สำคัญราคาหุ้นรูดลงทำสถิตินิวโลว์รอบ 8 ปี 4 เดือน ลงมาอยู่ที่ 372 บาท จากเคยเป็นหุ้นที่เล่นกันระดับ 450-500 บาท
มันเกิดอะไรขึ้นกับหุ้น SCC ถือเป็นคำถามที่คาใจหลายคนตอนนี้..!!??
ปมเหตุสำคัญที่ทำให้หุ้น SCC เกิดอาการ “เสียรูปมวย” หนีไม่พ้นเรื่องงบการเงินไตรมาส 3/62 ที่กำลังจะประกาศออกมาในวันที่ 28 ต.ค.นี้
มีการประมาณการกันว่า ตัวเลขกำไรจะอยู่ที่ 6,000-7,500 ล้านบาท หรือลดลง 25-30% เมื่อเทียบช่วงเดียวกันปีก่อน ยิ่งแย่มากขึ้นไปอีก เมื่อมีการมองกันถึงไตรมาส 4/62 อีกว่าจะทรุดลงอีก
อารมณ์ประมาณว่า “ไตรมาส 3/62 แย่แล้ว..ไตรมาส 4/62 จะแย่อีก”..!!!
ตัวการสำคัญคือ “ธุรกิจปิโตรเคมี” ที่เคยเป็นหัวหอกผลักดันกำไร SCC ช่วงหลายปีที่ผ่านมา กลับกลายมาเป็นตัวฉุดกำไร SCC อย่างมีนัยสำคัญ..!! โดยตัวเลขงบไตรมาส 3/62 ธุรกิจปิโตรเคมี มีแนวโน้มกำไรลดลง 50-60% มาอยู่ที่ระดับ 3,000 ล้านบาท
โดยสเปรดของ HDPE ลดลงมากถึงกว่า 30% ส่วนสเปรดของ PP และ PVC จะดีขึ้นก็ตาม 
ส่วนธุรกิจดั้งเดิมอย่าง “ซีเมนต์และวัสดุก่อสร้าง” มีแนวโน้มกำไรชะลอตัวลงประมาณ 5-6% มาอยู่ที่ระดับ 1,800–1,900 ล้านบาท ส่วนธุรกิจเพ็กเกจจิ้ง พอช่วยกู้หน้าได้บ้าง..มีแนวโน้มตัวเลขกำไรเติบโต 12-13% หรือกำไรอยู่ที่ 1,900-2,000 ล้านบาท
ธุรกิจวัสดุก่อสร้างในต่างประเทศ ไม่ว่าจะเป็น “เมียนมา-กัมพูชา-เวียดนาม” แถมให้ต้องเหลือบตาดูคู่แข่งสำคัญอย่างจีน ที่เข้ามาตั้งโรงงานปูนซีเมนต์ทางตอนเหนือของเมียนมาและกัมพูชาอีกด้วย
ปรากฏการณ์ราคาหุ้น SCC ตอนนี้ ดูไม่ต่างอะไรกับ “ช้างกำลังติดหล่ม” ที่อาจต้องใช้เวลาพอสมควรกับการ “ดึงช้างพ้นจากหล่ม”.!
แต่ที่แน่ ๆ ปัญหามีอยู่ว่าแรงขายหุ้น SCC ตอนนี้สะเด็ดน้ำแล้วหรือยัง..!??
….อิ อิ อิ…